《送牟都事景阳赴浙东师幕》
元代·宋无

蜀郡方齐鲁，文翁迈儁贤。
箕裘承宪业，星宿近台躔。
宇宙汾阳鼎，风云祖逖鞭。
闲威分海徼，节制控闽川。
馈饷功曾立，廉能迹屡傅。
儒冠真耀武，师府重芳年。
参尽旌麾石，驰驱将相前。
豪挥惊草檄，燕集见华篇。
吏牌分占授，军机妙转旋。
百蛮元震讋，诸校益贞坚。
训练群材进，钧陶众彦迁。
柳营兵镇肃，莲幕绂光鲜。
除内恩终许，安边诏必怜。
酒容山简醉，骑想葛强聊。
日月新尧历，车书旧汉夫。
扬雄兼赋颂，嘉什到甘泉。

作者简介：元平江路人，字子虚。世祖至元末，举茂才，以奉亲辞。工诗。比对精切，造诣新奇。有《翠寒集》等。